सोजत में खान ने किया मदरसे का औचक निरीक्षण
सोजत | राजस्थानमदरसा बोर्ड पाली के सदस्य जिला प्रभारी फयाज खान जिला मदरसा संयोजक वसीम खोखर ने गुरूवार को सोजत में मदरसा अंजुमन पब्लिक स्कूल का निरीक्षण कर वहां की व्यवस्थाएं जांची। इस दौरान उन्होंने मदरसे का बारीकी के साथ निरीक्षण कर विभिन्न पत्रावलियां कम्प्यूटर रूम का निरीक्षण किया। वहां की व्यवस्थाओं से दोनों पदाधिकारी संतुष्ट हुए। इसके बाद उन्होंने स्टॉफ का परिचय लेकर वहां पढ़ने वाले बच्चों का शैक्षणिक स्तर जांचने के लिए सवाल-जवाब भी किए। इसके अलावा शाला प्रबन्धक द्वारा दोनों को मदरसे को 10 वीं तक मान्यता दिलाने की मांग पर उन्होंने इसे जल्दी ही पुरा करने का आश्वासन दिया। इस अवसर पर प्रधानाध्यापक मोहम्मद हारून, मोहम्मद शेख, मोहम्मद आरीफ, बुन्दुखां, इमरान खां, मोहम्मद शबीर, शायरा बानो, रूखशाना बानो, मोलाना अब्दुल करीम निजामी, खलील अहमद सहित कई नागरिक उपस्थित थे।
hin_Deva hin_Deva